b'\n_START_ARTICLE_\nAulnay-sous-Bois\n_START_SECTION_\nGeografija\n_START_PARAGRAPH_\nAulnay-sous-Bois se nahaja na severu departmaja 19 km severovzhodno od sredi\xc5\xa1\xc4\x8da Pariza, v bli\xc5\xbeini francoskega mednarodnega letali\xc5\xa1\xc4\x8da Roissy-Charles-de-Gaulle._NEWLINE_Ob\xc4\x8dina meji na severovzhodu na Villepinte, na vzhodu na Sevran, na jugovzhodu na Livry-Gargan, na jugu na Les Pavillons-sous-Bois, na jugozahodu na Bondy, na zahodu Le Blanc-Mesnil in na severozahodu na Gonesse (departma Val-d\'Oise).\n_START_SECTION_\nZgodovina\n_START_PARAGRAPH_\nIme naselja izhaja od srednjeve\xc5\xa1ko latinske besede alnetum (jel\xc5\xa1ev gaj). Sedanje ime je ob\xc4\x8dina dobila 5. januarja 1903 ob preimenovanju iz prvotnega Aulnay-l\xc3\xa8s-Bondy. "Bois" se nana\xc5\xa1a na nekdanji Bondyjski gozd, ki je pokrival ve\xc4\x8dino ozemlja severovzhodno od Pariza._NEWLINE_Aulnay-sous-Bois je bil v oktobru in novembru 2005 v sredi\xc5\xa1\xc4\x8du pozornosti mednarodne javnosti kot eno od \xc5\xbeari\xc5\xa1\xc4\x8d pouli\xc4\x8dnih izgredov v pari\xc5\xa1kih predmestjih.'